ก่อนหน้านี้มีอาการปวดท้อง ไปหาตอนตีสาม วัดเจอไข้38 ค่ะ แต่หาสาเหตุของไข้ไม่ได้ เพราะปวดท้องคือปวดไปหลังบอกว่าเกี่ยวกับกระเพาะค่ะ ทานยาแล้วหายใน3วันค่ะ แต่ไข้ยังพอมีอยู่ แต่ก็หายไปในวันที่4 หลังจากวันวัดไข้ได้ครั้งแรก ทีนี้อาการออกตรงที่จามนิดหน่อย มีน้ำมูกน้อยมากค่ะ แล้วก็ระคายคอ ไม่ถึงกับเจ็บค่ะ ไม่มีไอ มีมึนหัว ช่วงเย็นๆ แต่ไม่มีไข้ ตื่นมาเช้าก็หาย ตอนนี้ไม่ระคายคอแล้ว แค่รู้สึกคันๆอนากกระแอม แต่เป็นมึนหัวช่วงเย็นมาสองวันแล้วค่ะ ไม่ได้ออกจากบ้านมา6เดือนแล้ว คนในบ้านไม่มีอาการระบบทางเดินหายใจ เพิ่งออกจากบ่านครั้งแรกตอนไปหาเพราะปวดท้อง อาการมีเท่านี้ค่ะ ไม่มีอาการอื่นอยากสอบถามดังนี้ค่ะ1อันนี้เป็นอาการ ของหวัดธรรมดาหรือCovidคะ2หวัดธรรมดาจะหายไปเองในกี่วันคะ3โควิดมีไข้ต่ำแล้วหายไปใน3-4วันแบบนี้ได้มั้ยคะขอบมากๆค่ะ
สวัสดีค่ะ การติดเชื้อโควิด-19 (COVID-19) คือโรคติดต่อในระบบทางเดินหายใจจากการติดเชื้อไวรัสโคโรนาสายพันธุ์ใหม่ 2019 ส่งผลให้เกิดอาการได้หลายระดับ ผู้ที่มีอาการไม่รุนแรงจะมีอาการคล้ายไข้หวัด เช่น มีไข้ ไอ มีน้ำมูก หรือเจ็บคอ หากอาการรุนแรงลงไปถึงปอดแล้วอาจมีอาการหายใจหอบเหนื่อยร่วมด้วยได้จากที่กล่าวมานั้น ถ้ามีไข้เกิน 37.5 องศาจริง มีอาการระคายคอร่วมด้วย ก็ควรได้รับการตรวจยืนยันว่ามีการติดเชื้อโควิด 19 หรือไม่ไปด้วย แม้ว่าจริงๆแล้วถ้าเป็นการติดเชื้อโควิดก็อาจจะมีอาการทางเดินหายใจที่ชัดเจนกว่านี้ ในผู้ป่วยบางรายที่เป็นไม่รุนแรงก็อาจจะมีอาการคล้ายเป็นหวัดธรรมดาอยู่ประมาณ 1 สัปดาห์ จากที่กล่าวมาถ้าไม่ได้ตรวจยืนยันโรคก็บอกไม่ได้แน่ชัดว่าเกิดจากเชื้อใดค่ะเบื้องต้นให้ดื่มน้ำเปล่าสะอาดมากๆ พักผ่อนให้เพียงพอ หลีกเลี่ยงการไปที่ชุมชน ใส่หน้ากากอนามัยไว้ตลอดเพื่อป้องกันการแพร่เชื้อถ้ามีไปสู่ผู้อื่น สังเกตอาการถ้าเป็นมากขึ้น ไข้สูง หอบเหนื่อย ให้รีบไปพบแพทย์อ่านเพิ่มเติม